ПРОГРАМИ  ОБАВЕЗНИХ  ПРЕМЕТА ЧЕТВРТОГ РАЗРЕДА
СА НАЧИНИМА  И  ПОСТУПЦИМА  ЗА  ЊИХОВО  ОСТВАРИВАЊЕ

ОБАВЕЗНИ НАСТАВНИ ПРЕДМЕТИ


Назив предмета: СРПСКИ ЈЕЗИК
Циљ учења предмета: Циљ учења Српског језика јесте да ученици овладају основним законитостима српског књижевног језика ради правилног усменог и писаног изражавања, негујући свест о значају улоге језика у очувању националног идентитета; да се оспособе за тумачење одабраних књижевних и других уметничких дела из српске и светске баштине, ради неговања традиције и културе српског народа и развијања интеркултуралности.
Опште предметне компетенције:
Примењује основна знања о српском језику и основна начела тумачења књижевних дела; поштује књижевнојезичку норму и користи језик као низ стваралачких могућности у усменој и писаној комуникацији – обликује логичан и структуриран говорени и писани текст; чита, тумачи, упоређује и вреднује књижевне и неуметничке текстове из националне и светске културне баштине прикладне узрасту ученика; уме да изабере дела за читање према свом литерарном укусу; чува, негује и воли српски језик.
Специфичне предметне компетенције:
Језик: Разуме шта је језик, поштује свој језик и поштује друге језике. Разликује појмове књижевног и народног језика. Користи оба писма, дајући предност ћирилици. Јасно формулише своје мишљење. Говори о одабраним темама из језика, књижевности и културе које су предвиђене градивом, примењујући основне говорничке вештине. Саставља једноставнији аргументативни текст. 
Књижевност: Разговетно и течно чита. Познаје ауторе књижевних дела предвиђених програмом. Анализира издвојен проблем у краћем једноставнијем књижевном тексту. Истраживачки тумачи кључне чиниоце структуре књижевног дела, као и његове тематске, идејне, стилске, језичке и композиционе особине. Познаје основне књижевне термине и адекватно их примењује у тумачењу књижевних дела. Има развијену читалачку културу; чита ради уметничког доживљаја књижевног дела, знања, богаћења лексичког фонда, способности аргументације и исказивања мишљења и ставова. Исказује љубав и поштовање за књижевност и вредности националне културе и културе других народа.
Разред: Четврти
Годишњи фонд часова: 180

	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	· чита са разумевањем различите врсте текстова; 
· укратко образложи свој утисак и мишљење поштујући и другачије ставове; 
· разликује књижевне врсте: шаљиву народну песму, басну и причу о животињама, приповетку, роман за децу и драмски текст;
· одреди тему, редослед догађаја, време и место дешавања у прочитаном тексту;
· именује позитивне и негативне особине ликова;
· уочи и издвоји основне елементе лирске песме (стих, строфа, рима и ритам);
· тумачи идеје књижевног дела;
· препозна ситуације кршења/остваривања права детета  и стереотипе у књижевним делима;
· уочи персонификацију и разуме њену улогу у књижевном делу;
· разликује описивање, приповедање (у 1. и 3. лицу) и дијалог у књижевном делу;
· преприча текст из различитих улога/перспектива;
· уочи основни тон књижевног текста (ведар, тужан, шаљив);
· уочи супротстављеност лица у драмском тексту; 
· чита текст поштујући интонацију реченице/стиха;
· изражајно рецитује песму и чита прозни текст;
· изводи драмске текстове;
· усвоји позитивне људске вредности на основу прочитаних књижевних дела;
· повеже граматичке појмове обрађене у претходним разредима са новим наставним садржајима;
· разликује речи које мењају облик (именице, заменице, придеви, бројеви, глаголи) и уочи оне које су увек у истом облику;
· одреди основне реченичне чланове;
· разликује врсту речи од службе речи у реченици;
· поштује и примени основна правописна правила;
· правилно пише сва три модела управног говора;
· употреби основне облике усменог и писменог изражавања: препричавање, причање и описивање;
· употреби речи истог облика, а различитог значења, као и речи истог значења, а различитог облика; 
· препозна значење речи и фразеологизама који се употребљавају у свакодневној комуникацији; 
· напише разгледницу, честитку, приватно писмо;
· прилагоди језички израз комуникативној ситуацији – формалној и неформалној; 
· повеже информације исказане у линеарном и нелинеарном тексту и на основу њих изводи закључак;
· правилно структурира текст;
учествује у предлагању садржаја и начина рада.

ЈЕЗИЧКА КУЛТУРА























	ШКОЛСКА ЛЕКТИРА
Поезија 
Шаљива народна песма Женидба врапца Подунавца
Војислав Илић: Јесен/Владислав Петковић Дис: Зима
Момчило Мошо Одаловић: Молитва за маму 
Мирослав Антић: Космонаутска песма
Бранко Миљковић: Песма о цвету
Добрица Ерић: Завичај/Oтаџбина је наша очевина/
Момчило Мошо Одаловић: Птице косовчице 
Мирослав Антић: Прва љубав/Најљубавнија песма/
Алексије Марјановић: Љубав
Бранко Ћопић: Месец и његова бака/
Десанка Максимовић: Пауково дело
Бранислав Црнчевић: Кад би мени дали један дан 
Владимир Андрић: Дај ми крила један круг
Народна песма Милош у Латинима 
Народна песма Јетрвица адамско колено
Проза
Народна прича о животињама: Међед, свиња и лисица
Народна приповетка: Најбоље задужбине 
Народна приповетка: Ветар и сунце
Народна бајка: Пепељуга
Бранислав Нушић: Прва љубав (одломак из Аутобиографије)
Бранислав Црнчевић: Босоноги и небо
Гроздана Олујић: Стакларева љубав
Светлана Велмар Јанковић: Стефаново дрво
Лав Николајевич Толстој: Врабац и ласте/Два мраза
Драган Алексић: Позориште на небу
Весна Алексић: Детективско срце
Ханс Кристијан Андерсен: Ружно Паче – читање у наставцима
Драмски текстови 
Гвидо Тартаља: Подела улога
Љиљана Крстић: Кад пролеће дође
Дејан Алексић: Слава 
Научнопопуларни и информативни текстови
(из књига, енциклопедија и часописа за децу)
· о нашим знаменитим књижевницама, сликаркама и научницама; 
· о природним лепотама и културним знаменитостима Србије;
· о занимљивим пределима, народима, обичајима у свету 
· бонтон.
ДОМАЋА ЛЕКТИРА
Милован Данојлић: Избор из поезије за децу
Драган Лукић: Избор из поезије за децу
Јасминка Петровић: О дугмету и срећи
Рене Гијо: Бела Грива
Ерик Најт: Леси се враћа кући 
Александар Поповић: Пепељуга 
ДОПУНСКИ ИЗБОР
(са наведеног списка или по сопственом избору бирају се три дела)
Избор драмских текстова за децу
Бранко В. Радичевић: Песме о мајци
Светлана Велмар Јанковић: Књига за Марка/Очаране наочаре
Горан Петровић: Разлике
Едмондо де Амичис: Срце
Јохана Шпири: Хајди
Михаел Енде: Бескрајна прича (одломак)
Астрид Линдгрен: Пипи Дуга Чарапа
Златко Васић: Чаробно путовање
Урош Петровић: Мартинина велика загонетна авантура
Гордана Тимотијевић: Сличице/Владимир из чудне приче
Угљеша Шајтинац: Чарна и Несвет
Момо Капор: Сања
Весна Алексић: Брљиво срце Књижевни појмови:
шаљива народна песма,
прича о животињама, 
особине народне епске песме, 
приповетка,
роман за децу, 
персонификација, 
опис природе и ликова, – приповедање у 1. и 3. лицу, – сукоб драмских лица.
Речи које у писању и говору мењају облик; речи које не мењају облик (без именовања врста непроменљивих речи).
Реченица и реченични чланови (субјекат, предикат, објекат, прилошке одредбе).
Појам субјекта; различите врсте речи (именице и личне заменице) у функцији субјекта; изостављени субјекат.
Појам предиката (глаголски предикат).
Појам објекта (именице у функцији објекта).
Прилошке одредбе за време, место и начин.
Речи и групе речи у функцији субјекта, објекта и прилошких одредаба; придев уз именицу у служби атрибута у оквиру групе речи која има службу субјекта или објекта.
Управни говор (трећи модел).
Велико слово:
имена становника држава и насеља; називи улица и тргова; имена из уметничких дела – примери из обрађених дела (нпр. Ружно Паче...);
устаљена и посебно наденута имена животиња;називи институција, предузећа и установа, манифестација; устаљена имена историјских догађаја и личности (усклађено са предметом Природа и друштво).
Речца ли; скраћени упитни облик је ли (је л’) према узрочном везнику јер.
Предлог са уз заменице (нпр. са мном, с њом и сл.).
Писање вишечланих бројева.
Основни облици усменог и писменог изражавања: препричавање текста у целини и по деловима (по датом плану); причање у дијалошкој форми (уношење дијалога, управног говора у структуру казивања); описивање односа међу предметима, бићима и појавама; описивање природе, личности, књижевних ликова и сл. 
Речи истог облика, а различитог значења; речи истог значења, а различитог облика (на примерима књижевних текстова); устаљени језички изрази.
Разгледница, честитка, писмо. 
Књижевни и други текстови (линеарни и нелинеарни) у функцији унапређивања језичке културе.
Говорне вежбе: рецитовање, изражајно читање, сценско приказивање драмског/драматизованог текста и сл.
Правописне вежбе: диктат; управни говор (сва три модела); наводници; велико слово; заменица Ви из поштовања; спојено и одвојено писање речи (речца ли, предлог са, вишечлани бројеви). Језичке вежбе: допуњавање реченица предикатом у садашњем, прошлом и будућем времену; проширивање реченица; укрштене речи; асоцијације.
Лексичко-семантичке вежбе: одређивање значења устаљених израза; састављање речи на основу датог почетног и последњег слова; допуњавање низа речима које су повезане са датом речју.  Два школска писмена задатка – један у првом и један у другом полугодишту.

Кључни појмови садржаја: књижевност, језик, језичка култура
УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
Програм наставе и учења Српског језика заснован је на исходима, односно на процесу учења и ученичким постигнућима. Исходи представљају опис интегрисаних знања, вештина, ставова и вредности које ученик гради, проширује и продубљује кроз све три предметне области.
I ПЛАНИРАЊЕ НАСТАВЕ И УЧЕЊА
Планирање наставе и учења обухвата креирање годишњег и оперативних планова, као и развијање припрема за час/дан/седмицу. Програм наставе и учења чине три предметне области: Књижевност, Језик и Језичка култура. Препоручени број часова по предметним областима је: Књижевност – 80 часова, Језик – 50 часова и Језичка култура – 50 часова. Све области се прожимају и ниједна се не може изучавати изоловано и без садејства са другим областима. Уз годишњи план, формира се листа распоређених текстова по месецима, као и домаћа лектира. Корелативност је омогућена комбиновањем текстова у сродне тематско-мотивске целине према различитим критеријумима. 
Могући примери функционалног груписања и повезивања по сродности дела обавезног и допунског корпуса школске и домаће лектире могу бити следећи (никако и једини): 
–одрастање у различитим временима и културама (Бранислав Црнчевић: Кад би мени дали један дан, Босоноги и небо, Гвидо Тартаља: Подела улога, Драган Лукић: избор из поезије за децу, Јасминка Петровић: О дугмету и срећи, Ерик Најт: Леси се враћа кући, Рене Гијо: Бела Грива, Горан Петровић: Разлике, Јохана Шпири: Хајди, Астрид Линдгрен: Пипи Дуга Чарапа, Весна Алексић: Брљиво срце, Владимир Антић: Дај ми крила један круг, Бранко Миљковић: Песма о цвету, Михаел Енде: Бескрајна прича (одломак), Љиљана Крстић: Кад пролеће дође, Дејан Алексић: Слава, Едмондо де Амичис: Срце);
–дете и породица (Момчило Мошо Одаловић: Молитва за маму, Мирослав Антић: Космонаутска песма, Бранко В. Радичевић: Песме о мајци, Народна песма Јетрвица адамско колено, Јохана Шпири: Хајди, Едмондо де Амичис: Срце);
–хумор (шаљива народна песма Женидба врапца Подунавца, Бранко Ћопић: Месец и његова бака, народна прича о животињама: Међед, свиња и лисица, Дејан Алексић: Слава, избор из драмских текстова за децу);
–описивање бића и простора у различитим временским условима (Војислав Илић: Јесен или Владислав Петковић Дис: Зима, Десанка Максимовић: Пауково дело, Лав Николајевич Толстој: Врабац и ласте/Два мраза, Љиљана Крстић: Кад пролеће дође, Милован Данојлић: избор из поезије за децу, Драган Лукић: избор из поезије за децу);
–бајковити свет (народна бајка: Пепељуга, Александар Поповић: Пепељуга, Гроздана Олујић: Стакларева љубав, Ханс Кристијан Андерсен: Ружно Паче – читање у наставцима, Златко Васић: Чаробно путовање, Гордана Тимотијевић: Владимир из чудне приче, Михаел Енде: Бескрајна прича (одломак), Драган Алексић: Позориште на небу);
–поучне приче (народна приповетка: Најбоље задужбине, народна приповетка: Ветар и сунце, Лав Николајевић Толстoј: Врабац и ласте, Два мраза, Весна Алексић: Детективско срце, Ханс Кристијан Андерсен: Ружно Паче, Угљеша Шајтинац: Чарна и Несвет); 
–родољубље, неговање традиције, културног и националног идентитета (Добрица Ерић: Завичај/Oтаџбина је наша очевина или Моша Одаловић: Птице косовчице, народна песма Милош у Латинима, народна приповетка: Најбоље задужбине Светлана Велмар Јанковић: Стефаново дрво, Светлана Велмар Јанковић: Књига за Марка/Очаране наочаре, значајне личности српског језика, књижевности, уметности, науке и културе);
–рађање прве љубави (Мирослав Антић: Прва љубав или Најљубавнија песма или Алексије Марјановић: Љубав, Бранислав Нушић: Прва љубав (одломак из Аутобиографије), Љиљана Крстић: Кад пролеће дође).
Новина програма за четврти разред јесте допунски избор лектире који омогућава учитељима да са наведеног списка или по сопственом избору бирају три дела која ће на часовима обрађивати. 
Приликом креирања годишњег и оперативних планова неопходно је водити рачуна о школском календару и активностима које прате живот школе. 
II ОСТВАРИВАЊЕ НАСТАВЕ И УЧЕЊА
КЊИЖЕВНОСТ
У настави књижевности најважније је код ученика развијати способност читања књижевних текстова са разумевањем, подстицати љубав према читању, градити осећај за лепо и вредно, васпитавати укус и неговати истрајност у читању и доживљавању књижевног дела. 
Школска лектира је разврстана по књижевним родовима – поезија, проза, драмски текстови за децу и обогаћена избором научнопопуларних и информативних текстова. Домаћа лектира обухвата значајна поетска и прозна дела дечје књижевности. 
При тумачењу текстова из школске и домаће лектире треба разликовати књижевне врсте: шаљиву народну песму, басну и причу о животињама, приповетку, роман за децу и драмски текст; одредити тему, редослед догађаја, време и место дешавања у прочитаном тексту; именовати позитивне и негативне особине ликова; уочити битне појединости у описима бића и природе; уочити природу хумора у књижевном тексту и разумети идеје књижевног дела. 
Међупредметну повезаност учитељи успостављају, пре свега, са наставом природе и друштва, ликовне културе, музичке културе, верске наставе и грађанског васпитања.
ЈЕЗИК
У настави језика ученици овладавају граматичким и правописним правилима стандардног српског језика која ће примењивати у писаној и говорној комуникацији.
Граматика
Како би се приступило усвајању нових садржаја, неопходно је да се добро утврде знања из морфологије: врсте речи и њихове граматичке категорије. 
У оквиру нових садржаја потребно је на примерима показати да неке речи мењају облик, а неке не. Пре увођења нових садржаја из синтаксе треба обновити знања о реченици и разликовању различитих врста реченица по облику и значењу. 
Уводи се појам реченичних чланова и појам службе (функције) речи у реченици. Потребно је стално указивати на разликовање врста речи и њихове службе (функције) у реченици. У претходним разредима обрађен је први и други модел управног говора тако да је неопходно направити систематизацију, а затим увести и трећи модел. Наставу граматике треба повезивати са наставом књижевности тако што књижевни текстови из програма могу послужити за граматичку анализу. 
Правопис
Писање имена становника држава и насеља, имена улица и тргова, назива институција, предузећа и установа, манифестација, као и писање устаљених имена историјских догађаја и историјских личности потребно је повезати са наставом предмета Природа и друштво. Писање имена из уметничких дела и писање имена животиња потребно је повезати са наставом књижевности и обрадити на основу примера из обрађених дела.
Писање речце ли обрађено је у другом разреду, а сада се уводе и мало сложенији примери. Због честе погрешне употребе пожељно је посебно указати на разликовање скраћеног упитног облика је ли (је л’) и узрочног везника јер (честе грешке: Јер имаш оловку? уместо Је л’ имаш оловку? и сл.). Писање предлога са уз заменице обрадити само уз типичне примере са мном, с њом, с тобом и сл. Писање вишечланих бројева треба повезати са наставом математике.
ЈЕЗИЧКА КУЛТУРА 
Област Језичка култура обухвата усмено и писмено изражавање. Основни облици усменог и писменог изражавања (препричавање, причање, описивање) представљају темељне програмске садржаје за усавршавање и неговање језичке културе ученика. У четвртом разреду требало би подстицати ученике да препричавају, причају и описују и на сажет и на опширан начин како усмено, тако и писмено. 
Обрада наставних садржаја који се односи на речи истог облика, а различитог значења и речи истог значења, а различитог облика, као и на устаљене језичке изразе требало би да се заснива на бројним примерима који су ученицима познати, јер би им помогли да боље разумеју и да употребљавају дате лексеме у спонтаној комуникацији, што би допринело обогаћивању њихове језичке продукције и унапређивању њихове комуникативне компетенције. Наставној јединици Разгледница, честитка, писмо требало би подстицати ученике да сами напишу разгледницу, честитку или писмо, али би им требало, најпре, предочити одређена правила која се односе на ове облике писане комуникације (адресирање).  
Говорне вежбе код ученика подстичу машту и креативност, али и дивергентно мишљење, због чега би их требало чешће примењивати у настави језичке културе. 
Правописне вежбе представљају најбољи начин да се правописна правила науче, провере, као и да се уочени недостаци отклоне: диктат; управни говор (сва три модела); наводници; велико слово; заменица Ви из поштовања; спојено и одвојено писање речи (речца ли, предлог са, вишечлани бројеви).
Врсте језичких вежби потребно је одабрати у контексту наставног садржаја. То могу бити допуњавање реченица предикатом у садашњем, прошлом и будућем времену; проширивање реченица; укрштене речи; асоцијације и слично.
III ПРАЋЕЊЕ И ВРЕДНОВАЊЕ НАСТАВЕ И УЧЕЊА                                                          
Праћење напредовања и оцењивање постигнућа ученика је основа за планирање наредних корака у раду са ученицима и развијању образовно-васпитне праксе. 
Праћење напредовања и оцењивање постигнућа ученика је формативно и сумативно и реализује се у складу са Правилником о оцењивању ученика у основном образовању и васпитању. 
„Службени гласник РС”, број 88/17, 27/18, 01/26. 


Наставни предмет: ЕНГЛЕСКИ ЈЕЗИК
Циљ учења предмета: Циљ учења страног језика у основном образовању јесте да се ученик усвајањем функционалних знања о језичком систему и култури и развијањем стратегија учења страног језика оспособи за основну усмену и писану комуникацију, и да стекне позитиван однос према другим језицима и културама, као и према сопственом језику и културном наслеђу.
Опште предметне компетенције: Општа предметна компетенција или језичка комуникативна компетенција обухвата поседовање свести о језику као комуникационом средству, располагање основном језичком писменошћу и схватање повезаности између језика и културних идентитета. Она омогућава ученику да се користи једноставним језичким средствима у циљу обављања елементарне писмене и усмене комуникације, остваривања интеракције и преношења информативних и других садржаја из полазног језика ка циљном и обрнуто, у приватном, јавном и образовном контексту. 
Специфичне предметне компетенције: 
1) Функционално-прагматичка компетенција представља комуникативну компетенцију у ужем смислу и обухвата умеће рецепције (разумевања говора и разумевања писаног текста), умеће продукције (писано и усмено изражавање), умеће интеракције и умеће језичког посредовања (медијације). 
2) Лингвистичка компетенција се односи на познавање и разумевање принципа функционисања и употребе језика и обухвата фонолошко-фонетска, правописна, лексичка, семантичка, граматичка (морфосинтаксичка) знања. 
3) Интеркултурална компетенција се односи на основне појаве и процесе који одликују свакодневни живот циљне културе / циљних култура, као и најзначајније личности и дела из историје и савременог доба, као и неговање позитивног и отвореног става према разликама које препознаје између своје и циљне културе. 
Разред: четврти
Годишњи фонд часова: 72
	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	– поздрави и отпоздрави, примењујући једноставна језичка средства;

	ПОЗДРАВЉАЊЕ
	Речи и изрази везани за тему.
Hi/Hello, Nice to see you again! Nice to see you too! How are you today? I’m fine, thank you, and you? I’m very well, thanks./Not great./I’m OK. Good morning/afternoon/evening/night. Goodbye./Bye. See you (all) in 5 minutes/soon/later/tomorrow/on Monday/next week/in September/next year! Личне заменице: I, you…
Глагол to be - the Present Simple Tense.
Императив.
Предлози са прилошким одредбама за време : on, in...
Интеркултурални садржаји:
Формално и неформално представљање, устаљена правила учтивости.

	-представи себе и другог,
-разуме једноставна питања личне природе и одговори на њих
-поставља једноставнија  питања личне природе
-у неколико једноставнијих везаних исказа саопшти информације личне природе о себи и другима водећи рачуна о приватности и поверљивости
-разуме и саопшти једноставне исказе који се односе на права детета 
	ПРЕДСТАВЉАЊЕ СЕБЕ И ДРУГИХ; ДАВАЊЕ ОСНОВНИХ ИНФОРМАЦИЈА О СЕБИ; ДАВАЊЕ И ТРАЖЕЊЕ ОСНОВНИХ ИНФОРМАЦИЈА О ДРУГИМА
	Речи и изрази везани за тему.
Личне заменице – I, you…
Присвојни придеви – my, your…
Показне заменице – this/that, these/those
Have got/Have за изражавање поседовања
Питања са Who/What/Where/How (old/many)
Предлози за изражавање места – from, in…
Предлози са прилошким одредбама за време: in, on...
Саксонски генитив са именицама у једнини
Употреба чланова приликом првог спомињања неког појма и са појмовима који су одређени контекстом
Императив
Основни бројеви (0–100)
Алфабет
The Present Simple Tense.
Правилна множина именица: daughter-daughters, son-sons…
Неправилна множина основних именица: child - children...
(Интер)културни садржаји: устаљена правила учтивости; конвенције у писању личних заменица; конвенције у саопштавању телефонских бројева и адреса; употреба титула уз презимена (Mr, Mrs, Miss); разлике између српске азбуке и енглеског алфабета; конвенције у писању разгледница и писама.

	- разуме једноставнија  упутства,налоге и упозорења и реагује на њих 
-саопшти једноставнија упутства, налоге и упозорења уз одговарајуће образложење
	РАЗУМЕВАЊЕ И ДАВАЊЕ ЈЕДНОСТАВНИХ УПУТСТАВА И НАЛОГА
	Императив
Питања са  What/Which/Whose/How many/much...
Правилна множина именица: book-books, notebook-notebooks... Множина именица које се заврашавају на -y, -o, f/fe:photo-photos, knife-knives...
Саксонски генитив са именицама у једнини/множини
Употреба чланова приликом првог спомињања неког појма и са појмовима који су одређени контекстом
Бројеви 0-100.
Интеркултурални садржаји:
Поштовање основних правила учтивости (Интер)културни садржаји:
Поштовање основних норми учтивости.

	-разуме позив на заједничку активност и реагује на одговарајући начин
-упути позив на заједничку активност
	ПОЗИВ И РЕАГОВАЊЕ НА ПОЗИВ ЗА УЧЕШЋЕ У ЗАЈЕДНИЧКОЈ АКТИВНОСТИ
	Речи и изрази везани за тему.
Модални глагол  can за узражавање предлога и способности.
Have got.
The Present Simple Tense.
The Present Continuous Tense.
What/How about.
Употреба/ изостављање чланова приликом првог спомињања неког појма и са појмовима који су одрђени контекстом приликом назива игара/ хобија/ спортова
Интеркултурални садржаји:
Прикладно позивање и прихватање/ одбијање позива, прослава рођендана, забава и разонода

	- искаже и прихвати захвалност и извињење на једноставан начин
-разуме кратке и једноставније молбе  и реагује на њих уз одговарајуће образложење
-упути кратке и једноставније молбе
	ИСКАЗИВАЊЕ МОЛБЕ, ЗАХВАЛНОСТИ И ИЗВИЊЕЊА
	Речи и изрази везани за тему.
Модални глаголи за изражавање молбе – can/may
Саксонски генитив са именицама у једнини
(Интер)културни садржаји:
Правила учтиве комуникације.

	– разуме једноставно исказане честитке и одговори на њих;
– упути једноставне честитке;
– разуме и, примењујући једноставна језичка средства, наведе најуобичајеније активности које се односе на прославе рођендана и празника;
	ЧЕСТИТАЊЕ ПРАЗНИКА, РОЂЕНДАНА И ДРУГИХ ЗНАЧАЈНИХ ДОГАЂАЈА
	Речи и изрази везани за тему.
The Present Simple Tense за описивање уобичајених радњи (само као опција, рецептивно)
Питања са What/How many
(Интер)културни садржаји:
Најзначајнији празници и догађаји и начини обележавања/прославе.

	– препозна и именује бића, предмете и места из непосредног окружења;
– разуме једноставне описе бића, предмета и места;
– опише бића, предмете и места користећи једноставна језичка средства;

	ОПИСИВАЊЕ БИЋА, ПРЕДМЕТА, МЕСТА И ПОЈАВА
	Речи и изрази везани за тему.
Глаголи have got, to be за давање описа
Показне заменице: this/that, these/those.
Егзистенцијално There is/are.
Питање са  Who/What/Which/Where/How many...
Правилна множина именица и неправилна множина основних именица
Употреба/ изостављање чланова приликом првог спомињања неког појма и са појмовима који су одређени контекстом као и са називима основних географских појмова, редним бројевима и називима празника
Редни бројеви 1-30.
Интеркултурални садржаји: Познате личности из области спорта, глуме, музике...; престонице земаља енглеског говорног подручја; препознатљива обележја земаља енглеског говорног подручја

	– разуме свакодневне исказе у вези сa непосредним потребама, осетима и осећањима и реагује на њих;
– изрази основне потребе, осете и осећања једноставним језичким средствима;
	ИСКАЗИВАЊЕ ПОТРЕБА, ОСЕТА И ОСЕЋАЊА
	Речи и изрази везани за тему.
The Present Simple Tense.
The Present Continuous Tense.
Императив  
Интеркултурални садржаји: Правила учтиве комуникације.

	– разуме једноставна обавештења о положају у простору и реагује на њих;
– тражи и пружи једноставна обавештења о положају у простору;

	ИСКАЗИВАЊЕ ПОЛОЖАЈА У ПРОСТОРУ
	Речи и изрази везани за тему.
Предлози, прилози и прилошки изрази за изражавање положаја и просторних односа: in, on, at, next to, under, in front of, behind, between, opposite, here, there, downstairs, upstairs, (on the) left/right, straight on/past...
Питања са Where.
Употреба/ изостављање чланова приликом првог спомињања неког појма и са појмовима одређени контекстом, редни бројеви и основни географски појмови
Редни бројеви  1-30
Интеркултурални садржаји: препознатљива обележја земаља енглеског говорног подручја

	– разуме и саопшти једноставне исказе који се односе на хронолошко и метеоролошко време;

	ИСКАЗИВАЊЕ ВРЕМЕНА
	Речи и изрази везани за тему.
Питања са  What/When/What time.
Предлози за изражавање времена: at, on, to, past, between...
Употреба/ изостављање чланова у изразима in the. morning/afternoon/evening, at the weekend/at weekends, have
breakfast/lunch/dinner, by bus/car/bike, go on holiday  као и са редним бројевима, месецима и годишњим добима, празницима
Редни бројеви 1-30.
Интеркултурални садржаји:
Конвенције у писању датума и саопштавању времена, радна недеља и викенд

	– разуме једноставне исказе којима се изражава припадање/неприпадање, поседовање/непоседовање и реагује на њих;
– тражи и даје једноставне исказе којима се изражава припадање/неприпадање, поседовање/непоседовање;

	ИЗРАЖАВАЊЕ ПРИПАДАЊА/НЕПРИПАДАЊА И ПОСЕДОВАЊА/НЕПОСЕДОВАЊА
	Речи и изрази везани за тему.
Присвојни придеви: my, your…
Показне заменице: this/that, these/those.
Have gotза изражавање припадања/ поседовања.
The Present Simple Tense глагола be/have.
Саксонски генитив са именицама у једнини
 Интеркултурални садржаји: породица, пријатељи, односс према својој и туђој имовини

	– разуме једноставне исказе за изражавање допадања/недопадања и реагује на њих;
– тражи мишљење и изражава допадање/недопадање једноставним језичким средствима;

	ИЗРАЖАВАЊЕ ДОПАДАЊА/НЕДОПАДАЊА
	Речи и изрази везани за тему.
The Present Simple Tense глагола to be/like/love/hate. 
Питања са Who/What/Which/How.
Употреба/ изостављање чланова са називима игара, хобија, спортова
Интеркултурални садржаји:
Конвенције у писању знакова навода;разлике између британске и америчке варијанте енглеског језика у изговору , лексичком фонду и правопису, интересовање и хобији

	– разуме једноставне текстове у којима се описују радње и способности у садашњости;
– размени информације које се односе на дату комуникативну ситуацију;
– опише радње и способности користећи једноставна језичка средства;

	ОПИСИВАЊЕ ДОГАЂАЈА И СПОСОБНОСТИ У САДАШЊОСТИ
	Речи и изрази везани за тему.
The Present Continuous Tense за изражавење тренутних радњи
The Present Simple Tense за описивање уобичајених радњи
Модални глагол can за изражавање способности
Питање са  What/Where/When/How many...
Употреба/ изоставање чланова са at the moment, at the weekend/at weekends, go/walk to school, start/finish school, have fun, by bus/car/bike i sl.
Интеркултурални садржаји:
Породични живот, живот у школи, наставне и ваннаставне активности; обичаји и начин живљења људи  у земљама енглеског говорног подручја

	-разуме и саопшти једноставније  исказе који се односе на бројеве, количине и цене
-учествује у предлагању садржаја и начина рада
	ИЗРАЖАВАЊЕ БРОЈА И КОЛИЧИНЕ
	Речи и изрази везани за тему.
Правилна множина именица: subject-subjects, dinar-dinars...
Неправилна множина основних именица: tooth-teeth...
Множина основних именица које се завршавају на -y, -o, f/fe: strawberry-strawberries, kilo-kilos, tomatotomatoes...
Питања са  How much/many/old/tall...
Основни бројеву 0-100.
Редни бројеви 1-30.
Употреба одређеног члана са редним бројевима
Интеркултурални садржаји: Конвенција у писању двоцифрених бројева, новчане валуте у земљама енглеског говорног подручја и њихове ознаке 



Кључни појмови садржаја предмета: комуникативни приступ, функционална употреба језика, интеркултурност.
УПУТСТВО  ЗА  ДИДАКТИЧКО МЕТОДИЧКО  ОСТВАРИВАЊЕ  ПРОГРАМА 
I  ПЛАНИРАЊЕ НАСТАВЕ И УЧЕЊА  
 Приликом планирања наставе и учења треба имати у виду да се исходи разликују, да се неки могу лакше и брже остварити, док је за већину исхода потребно више времена, различитих активности и начина рада. У фази планирања наставе и учења веома је важно узети у обзир да је уџбеник наставно средство које не одређује садржаје предмета. Садржајима у уџбенику приступа се селективно и у складу са предвиђеним исходима. С обзиром на то да уџбеник није једини извор знања, наставник треба да упути ученике на друге изворе информисања и стицања знања и вештина. Полазећи од исхода, односно онога што је ученик у стању да оствари у различитим врстама и видовима комуникације (усмене, писане и невербалне), формално и садржински централну позицију програма наставе и учења заузимају управо комуникативне функције. На основу комуникативних функција дефинисане су језичке активности помоћу којих се оне могу остварити, а које, од четвртог разреда, укључују усавршавање способности разумевања говора, разумевања писаног текста, интерактивног усменог и писаног изражавања. Захваљујући цикличној и континуалној концепцији програма, комуникативне функције се преносе, усвајају и увежбавају током читавог образовног циклуса, с растућим степеном сложености. Исходи, комуникативне функције и језичке активности дефинисани су као опште лингвистичке категорије, и стога су за све стране језике идентични искази. Како би се, међутим, исходи, функције и активности операционализовали, понуђени су и примери језичких садржаја, и то за сваки појединачни страни језик. Њима се илуструју неке од најфреквентнијих и узрасно најадекватнијих могућности за вербалну реализацију комуникативних функција. 
.II  ОСТВАРИВАЊЕ НАСТАВЕ И УЧЕЊА  
Програм усмерен ка исходима указује на то шта је ученик у процесу комуникације у стању да разуме и продукује. Табеларни приказ постепено води наставника од исхода и комуникативне функције као области, преко активности које у настави оспособљавају ученика да комуницира и користи језик у свакодневном животу, у приватном, јавном или образовном домену. Примена овог приступа у настави страних језика заснива се на настојањима да се доследно спроводе и примењују следећи ставови:
– циљни језик употребљава се у учионици у добро осмишљеним контекстима од интереса за ученике у атмосфери заједништва и међусобне сарадње;
– говор наставника прилагођен је узрасту и знањима ученика;
– наставник мора бити сигуран да је схваћено значење поруке, укључујући њене културолошке и васпитне елементе, као и елементе социјализације;
– битно је значење језичке поруке;
– знања ученика мере се јасно одређеним релативним критеријумима тачности и зато узор није изворни говорник;
Комуникативно-интерактивни приступ у настави страних језика укључује и следеће:
– усвајање језичког садржаја кроз циљано и осмишљено учествовање у друштвеном чину;
– поимање програма као скупа динамичних, заједнички припремљених и прилагођених задатака и активности;
III ПРАЋЕЊЕ И ВРЕДНОВАЊЕ НАСТАВЕ И УЧЕЊА  
Рад сваког наставника састоји се од планирања, остваривања и праћења и вредновања. Важно је да наставник континуирано прати и вреднује не само постигнућа ученика, процес наставе и учења, већ и сопствени рад како би перманентно унапређивао наставни процес.
Процес праћења остварености исхода почиње проценом нивоа знања ученика на почетку школске године како би наставници могли да планирају и наставни процес и процес праћења и вредновања ученичких постигнућа и напредовања. Тај процес се реализује формативним и сумативним вредновањем. Док се код формативног оцењивања током године прате постигнућа ученика различитим инструментима (дијагностички тестови, самоевалуација, језички портфолио, пројектни задаци и др.), сумативним оцењивањем прецизније се процењује оствареност исхода или стандарда на крају одређеног временског периода (крај полугодишта, године, циклуса образовања). Формативно вредновање није само праћење ученичких постигнућа, већ и праћење начина рада и средство које омогућава наставнику да у току наставног процеса мења и унапређује процес рада. Током оцењивања и вредновања ученичких постигнућа треба водити рачуна да се начини на које се оно спроводи не разликује од уобичајених активности на часу јер се и оцењивање и вредновање сматрају саставним делом процеса наставе и учења, а не изолованим активностима које стварају стрес код ученика и не дају праву слику њихових постигнућа. Оцењивањем и вредновањем треба да се обезбеди напредовање ученика у остваривању исхода, као и квалитет и ефикасност наставе. Сврха оцењивања треба да буде и јачање мотивације за напредовањем код ученика, а не истицање њихових грешака. Елементи који се вреднују су разноврсни и треба да допринесу свеопштој слици о напредовању ученика, јачању њихових комуникативних компетенција, развоју вештина и способности неопходних за даљи рад и образовање. То се постиже оцењивањем различитих елемената као што су језичке вештине (читање, слушање, говор и писање), усвојеност лексичких садржаја и језичких структура, ангажованост и залагање у раду на часу и ван њега. Приликом оцењивања и вредновања неопходно је да начини провере и оцењивања буду познати ученицима односно усаглашени са техникама, типологијом вежби и врстама активности које су примењиване на редовним часовима, као и начинима на који се вреднују постигнућа. Таква правила и организација процеса вредновања и оцењивања омогућавају позитивну и здраву атмосферу у наставном процесу, као и квалитетне међусобне односе и комуникацију на релацији ученик – наставник, као и ученик – ученик.
Програм урађен према Правилнику о програму наставе и учења за четврти разред основног образовања и васпитања: 11/2019-1, 6/2020-20, 7/2021-671


Назив предмета: 	МАТЕМАТИКА

	Циљ учења предмета: Учења Математике је да ученик, овладавајући математичким концептима, знањима и вештинама, развије основе апстрактног и критичког мишљења, позитивне ставове према математици, способност комуникације математичким језиком и писмом и примени стечена знања и вештине у даљем школовању и решавању проблема из свакодневног живота, као и да формира основ за даљи развој математичких појмова.
Опште предметне компетенције: Ученик је на крају обавезног образовања кроз наставу математике усвојио основне математичке концепте (нумеричке, алгебарске, геометријске, статистичке), овладао је основним математичким процесима (расуђивањем, комуникацијом, повезивањем, применом, моделовањем) и вештинама (рачунањем, алгебарским поступцима, мерењем, просторном визуелизацијом, радом са подацима, проценом, коришћењем калкулатора и информационо-комуникационим технологијама) потребним за даље школовање и живот. Оспособљен је да анализира и тумачи природне и друштвене појаве, решава проблеме и доноси одлуке у свакодневном контексту. Комуницира користећи математички језик, користи информационо-комуникационе технологије и друга средства. 
Специфичне предметне компетенције: математичко знање и резоновање, примена математичких знања и вештина на решавање проблема и математичка комуникација. Примењује једноставне математичке поступке када су сви подаци непосредно дати. Решава проблеме у једноставном контексту који се своде на једноставан рачун, решавање једначина, мерење, цртање и рад са подацима. Разуме захтеве сложенијих математичких задатака и решава их. Истражује различите начине решавања проблема. Приликом решавања проблема уме да одабере средство ИКТ-а и да га користи на одговарајући начин. 
Разред: Четврти             
Годишњи фонд часова: 180


	ИСХОДИ
По завршетку разреда ученик ће бити у стању да:
	ОБЛАСТ/ТЕМА
	САДРЖАЈИ 

	· прочита, запише и упореди природне бројеве и прикаже их на бројевној правој;
· одреди месну вредност цифре;
· изврши четири основне рачунске операције у скупу N0;
· састави израз, израчуна вредност бројевног израза и примени својства рачунских операција;
· реши једначине и неједначине и провери тачност решења;
· реши проблемски задатак користећи бројевни израз, једначину или неједначину;
· процени вредност израза са једном рачунском операцијом;
· одреди вишеструке декадне јединице најближе датом броју;
· прочита и запише разломке облика  (m, n ≤ 10);
· упореди разломке облика са једнаким бројиоцима или имениоцима;
· сабере и одузме разломке са једнаким имениоцима;
· запише резултат мерења дужине децималним бројем са највише две децимале;
· сабере и одузме децималне бројеве са највише две децимале;
· чита, користи и представља податке у табелама или графичким дијаграмима;
· формира низ на основу упутства;
· реши задатак применом различитих начина представљања проблема;
· именује елементе и опише особине квадра и коцке;
· црта мреже и прави моделе квадра и коцке;
· препозна сликовну представу изгледа тела посматраног са различитих страна;
· прочита, упореди и претвори јединице за мерење површине и запремине;
· израчуна површину квадрата и правоугаоника;
· израчуна површину и запремину квадра и коцке;
· –  реши проблемске задатке у контексту мерења.
	БРОЈЕВИ





























	Скуп природних бројева са нулом. 
Декадни систем записивања бројева.
Месна вредност цифре.
Својства скупа природних бројева.
Сабирање и одузимање (писмени поступак).
Множење и дељење (писмени поступак). 
Својства рачунских операција (изражена формулама). Изрази са више операција (бројевни изрази и изрази са променљивом).
Једначине и неједначине у скупу N0. 
Разломци облика [image: ] (m, n ≤ 10). 
Упоређивање разломака са једнаким бројиоцима. 
Једнакост разломака. 
Сабирање и одузимање разломака са једнаким имениоцима. 
Децимални запис броја са две децимале. 
Сабирање и одузимање децималних бројева. 

	
	ГЕОМЕТРИЈА
	Квадар и коцка.

	
	
МЕРЕЊЕ И МЕРЕ














	Мерење површине (m2, dm2, cm2, mm2, km2, ha, a).
Површина квадрата и правоугаоника.
Површина квадра и коцке.
Мерење запремине (m3, dm3, cm3, mm3).
Запремина квадра и коцке.



Кључни појмови садржаја: природни бројеви, декадни систем, својства операција, израз, једначине и неједначине, разломци, децимални запис броја, коцка, квадар, површина и запремина.
УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
I ПЛАНИРАЊЕ НАСТАВЕ И УЧЕЊА
Приликом планирања реализације наставе и учења наставник, ће осим препорука датих у оквиру Програма наставе и учења узети у обзир ниво предзнања ученика и повезати ново градиво са већ наученим, а све ће сместити у свакоднедни контекст живота и рада школе и локалне средине у којој се школа налази, у циљу што квалитетнијих и трајнијих знања која ће бити применљива у свакодневним ситуацијама.
II ОСТВАРИВАЊЕ НАСТАВЕ И УЧЕЊА
Остваривање наставе и учења ће се реализовати кроз предложене теме. У току рада наставне теме ће се остваривати у складу са принципом проширивања знања, односно повезивањем са осталим наставним областима и кроз корелацију сличних и повезаних садржаја.
III ПРАЋЕЊЕ И ВРЕДНОВАЊЕ НАСТАВЕ И УЧЕЊА
Праћење и вредновање ученика вршиће се континуирано кроз формативно и сумативно оцењивање и праћење, у складу са Правилником о оцењивању. Ученици ће бити укључени у све процесе и етапе праћења и оцењивања.
„Службени гласник РС”, број 88/17, 27/18, 01/26. 


Наставни предмет: ПРИРОДА И ДРУШТВО

Циљ учења предмета: Циљ учења је упознавање себе, свог природног и друштвеног окружења и развијање способности за одговоран живот у њему.
Опште предметне компетенције: Комуникативна компетенција, компетенција за учење, дигитална компетенција, предузимљивост и оријентација ка предузетништву, решавање проблема, компетенција за сарадњу, за одговорно учешће у демократском друштву, компетенција за одговоран однос према здрављу, естетичка компетенција, компетенција за одговоран однос према околини, рад с подацима и информацијама.
Специфичне предметне компетенције: Ученик кроз предмет Природа и друштво стиче знања, умења и вештине потребне за живот у природном окружењу и савременом друштву.
Разред: четврти
Годишњи фонд часова: 72

	ИСХОДИ
По завршетку разреда
ученик ће бити у стању да:
	
ОБЛАСТ/ТЕМА
	
САДРЖАЈИ

	· одреди положај и границу Србије, положај главног града и већих насеља на географској карти Србије;
· одреди положај и именује природне и друштвене објекте на географској карти Србије; 
· повеже различите природно-географске карактеристике Србије са размештајем становништва, изгледом насеља и делатностима људи;
· уважава националну и културну разноликост као основу за суживот свих грађана Републике Србије;
· представи знамените личности, културна добра и природне лепоте по којима је Србија препознатљива у свету;
· у дискусији даје предност коришћењу локалних производа, производа направљених од рециклираних материјала, као и коришћењу обновљивих природних ресурса;
· повеже промене у изгледу свог тела и понашања са одрастањем;
· планира своје дневне активности и време проведено уз ИКТ уређаје;
· затражи помоћ уколико се суочи са непримереним садржајима у дигиталном окружењу; 
· идентификује и самостално раздваја смеше просејавањем, одливањем, цеђењем и испаравњем;
· испита електричну проводљивост материјала помоћу једноставног струјног кола;
· наведе примере штедљивог коришћења електричне енергије;
· наведе примере употребе магнета у свакодневном животу; 
· наведе примере превенције и заштите од пожара;
· прикаже хронолошки на ленти времена значајне историјске догађаје и личности;
· опише начин живота људи кроз време користећи различите изворе информација;
· представи ток и резултате истраживања (писано, усмено, помоћу ленте времена, презентацијом и/или цртежом и др.);
· пронађе и одабере потребне информације из различитих извора (писаних, сликовних, дигиталних);
· повеже резултате рада са уложеним трудом;
· сарађује са другима у групи на заједничким активностима;
· учествује у друштвено-корисним акцијама уз подршку одраслих.
	МОЈА
ОТАЏБИНА –
РЕПУБЛИКА
СРБИЈА
	Природне и друштвене одлике Србије
	Положај, територија, граница и симболи Србије (грб, застава и химна) и национална валута.
Природне карактеристике Србије – рељеф, воде, шуме.
Типичне, ретке и угрожене врсте биљака и животиња – значај и заштита.
Национални паркови Србије.
Друштвене карактеристике Србије (становништво, насеља и делатности). 
Грађани Србије (права и обавезе, демократски односи и интеркултуралност).
Привредне карактеристике Србије (природни ресурси и делатности у различитим крајевима).
Одржива употреба природних ресурса (извори енергије, чиста вода, чист ваздух, плодно земљиште, руде, разноврсност биљног и животињског света).

	· 
	
	Човек – природно и душтвено биће
	Човек – природно, друштвено и свесно биће.
Физичке промене у пубертету.
Дигитална безбедност и последице прекомерног коришћења информационо-комуникационих технологија; непримерени садржаји.

	· 
	
	Материјали

	Смеше (течности, храна, земљиште, ваздух).
Раздвајање састојака смеше (просејавање, одливање, цеђење, испаравање).
Наелектрисавање предмета од различитих материјала.
Електрична проводљивост – проводници и изолатори.
Рационална потрошња електричне енергије и правилно руковање електричним апаратима у домаћинству.
Магнетна својства материјала (природни магнети, могућност намагнетисавања тела и својства које тада испољавају).
Запаљиви материјали (ознаке за запаљиве материјале).
Ваздух – кисеоник као чинилац сагоревања.
Опасност и заштита од пожара.

	· 
	
	Прошлост Србије
	Живот у далекој прошлости (долазак Словена на Балканско полуострво, области које су Срби населили; начин живота). 
Српска држава за време владарске породице Немањића – успон и слабљење (владари – Стефан Немања, цар Душан, цар Урош; култура, начин живота).
Живот под турском влашћу (начин живота, облици пружања отпора).
Настанак и развој модерне српске државе (Први и Други српски устанак – узрок и ток; вође устанка; култура, начин живота). 
Србија у савремено доба (Први светски рат, настанак југословенске државе, Други светски рат, промена облика владавине, распад југословенске државе и осамостаљење Србије; култура, начин живота).



Кључни појмови садржаја предмета: отаџбина, оријентација у времену и простору, интеркултуралност, природни ресурси.
УПУТСТВО  ЗА  ДИДАКТИЧКО МЕТОДИЧКО  ОСТВАРИВАЊЕ  ПРОГРАМА
Програм се реализује са 2 часа недељно и 72 часа годишње, по завичајном принципу. 
Принцип животне близине, тзв. завичајни принцип, одређује просторну и временску блискост природних и друштвених појава и процеса и као такав представља једну од суштинских одлика овог предмета:
- у 4. разреду Моја отаџбина – Република Србија. 
Основна интенција наставе Природа и друштво усмерена је на развој интелектуалних, психофизичких, когнитивно-конативних и социјално-афективних сфера личности ученика, што се одражава у наведеном циљу за крај циклуса и датим предметним исходима.
Предметни исходи Природе и друштва показују шта су ученици оспособљени да учине, предузму, изведу и обаве на крају разреда захваљујући знањима, ставовима и вештинама које су развили учењем овог предмета. 
Ученике треба оспособљавати да самостално истражују и анализирају природне и друштвене појаве и процесе. Стварност (природна и друштвена) која нас окружује је заснована на повезаности различитих појава и процеса. Због тога садржаји морају да буду одраз те целовитости и повезаности појава које се изучавају. Ради формирања елементарних појмова и постављања мреже за систем појмова, при избору и распореду програмске грађе примењен је спирално-узлазни модел, у складу са узрасним карактеристикама ученика. Приступ настави и учењу треба да буде повезан и са логиком и методологијом научне дисцилине одакле произлази одређени садржај. 
I  ПЛАНИРАЊЕ НАСТАВЕ И УЧЕЊА
Планирање обухвата креирање годишњег и оперативних планова и припрема за час/дан/седмицу. 
Годишњи план садржи број часова по темама распоређених по месецима, а у складу са школским календаром, годишњим фондом часова, планираним фондом часова по темама. 
Приликом планирања наставе и учења потребно је руководити се:
· индивидуалним разликама међу ученицима; 
· интегрисаним приступом (хоризонтална и вертикална повезаност);
· партиципативним и кооперативним активностима; 
· активним и искуственим методама; 
· уважавањем свакодневног искуства и знања; 
· неговањем радозналости и интересовања;
· редовним прикупљањем података о напредовању ученика, остваривању предметних исхода и постигнутом степену развоја компетенција ученика.
Полазећи од годишњег (глобалног) плана рада развија се оперативни план, кога треба  операционализовати на нивоу конкретне наставне јединице. 
II  ОСТВАРИВАЊЕ НАСТАВЕ И УЧЕЊА
Однос циља, исхода, препоручених програмских садржаја, метода наставе и учења и активности ученика
Концепт наставе засноване на процесу и исходима учења подразумева наставу чији је циљ изградња и развој знања као основе на којој се развијају разноврсна умења. Кроз дат садржински оквир, учитељ има слободу да изабере и неке друге садржаје (примереније средини у којој ученици живе, узрасним и развојним карактеристикама ученика и њиховим интересовањима). Учитељ има слободу избора и повезивање садржаја, метода наставе и учења и активности ученика како би водио ученике ка остваривању датог исхода. Пожељне су активности које омогућавају интеракцију са физичком и социјалном средином. Значајне активности ученика су:
· посматрање; 
· илустровање појава и процеса из свакодневног живота;
· описивање – вербално или ликовно изражавање; 
· процењивање – самостално одмеравање; 
· груписање – уочавање сличности и различитости; 
· праћење – континуирано посматрање; 
· бележење – записивање графичко, симболичко, електронско; 
· практиковање – у настави, свакодневном животу и спонтаној игри и раду; 
· експериментисање – намерно модификоване активности, огледи; 
· истраживање – испитивање природних и друштвених феномена; 
· сакупљање – прављење колекција, збирки, албума; 
· стварање – креативна продукција; 
· играње – дидактичке, едукативне и спонтане игре; 
· активности у оквиру мини-пројекта – осмишљавање и реализација. 
Ради прегледности садржаји су дати у темама:
- Тема Природнe и друштвене одлике Србије бави се распрострањеношћу природних и друштвених објеката и процеса у простору као и њиховом међузависношћу. 
- Тема Човек део природе, се разматрају кроз три димензије:
· Човек – природно, друштвено и свесно биће - дуализам природног и свесног друштвеног бића, уз развијање одговорног односа према самом себи, другим људима и окружењу). 
· Промене у пубертету - физичке и промене у понашању (на сопственом телу и одговорном односу према сопственом здрављу).
· Дигитална безбедност - има две димензије: количину времена (које ученици проводе користећи дигиталне технологије) и безбедносне претње у дигиталном окружењу (непримерени садржаји на интернету и адекватно реаговање). 
- Тема Mатеријали фокусира се на уочавање магнетних и електричних промена материјала. Уводе се магнетна и електрична својства материјала. Сагоревање се разматра кроз истраживање ваздуха – кисеоника. Смеше из окружења (течности, храна, земљиште, ваздух) истражују се кроз раздвајање састојака тих смеша (просејавање, одливање, цеђење, испаравање).
- Тема Прошлост Србије омогућује сналажење у времену и простору. Информације прикупљају из различитих историјских извора (писаних, материјалних или усмених) и сагледавају догађаје и личности из прошлости помоћу ленте времена. 
III ПРАЋЕЊЕ И ВРЕДНОВАЊЕ НАСТАВЕ И УЧЕЊА                                                           
Праћење напредовања и оцењивање постигнућа ученика је основа за планирање наредних корака у раду са ученицима и развијању образовно-васпитне праксе. 
Праћење напредовања и оцењивање постигнућа ученика је формативно и сумативно и реализује се у складу са Правилником о оцењивању ученика у основном образовању и васпитању. 
„Службени гласник РС”, број 88/17, 27/18, 01/26. 


Наставни предмет: ЛИКОВНА КУЛТУРА

Циљ учења предмета: Циљ учења је да се ученик, развијајући стваралачко мишљење и естетичке критеријуме кроз практични рад, оспособљава за комуникацију и да изграђује позитиван однос према култури и уметничком наслеђу свог и других народа.
Опште предметне компетенције: Усвајање знања о  средствима и начинима ликовно-визуелног изражавања. Развијање вештина примене наученог у ликовно-визуелном изражавању у свакодневном животу. Оспособљавање за препознавање и анализу традиционалне и савремене уметности, подстицање навика за посећивање изложби, галерија, музеја и чување културних добара. 
Специфичне предметне компетенције: Развијање способности ликовног изражавања доживљаја и осећања везаних за искуство из непосредног окружења и маште и развијање естетских вредности.
Разред: четврти
Годишњи фонд часова: 72

	ИСХОДИ
По завршетку разреда 
ученик ће бити у стању да:
	
ОБЛАСТ/ТЕМА
	
САДРЖАЈИ

	· поштује инструкције за припремање, одржавање и одлагање материјала и прибора;
· изражава замисли, интересовања, сећања, емоције и машту традиционалним ликовним техникама; 
· користи амбалажу и предмете за једнократну употребу у стваралачком раду;
· примени, у стваралачком раду, основна знања о композицији; 
· користи одабрана уметничка дела и визуелне информације као подстицај за стваралачки рад;
· тумачи једноставне знаке, симболе и садржаје уметничких дела;
· разговара о значају одабраног уметника, уметничког дела, споменика и музеја;
· учествује у планирању и реализацији ликовног пројекта или радионице;
· разматра, у групи, шта и како је учио/учила и где та знања може применити.
	КОМПОЗИЦИЈА
	Елементи композиције – облик, боја, линија, текстура, светлина (валер).
Положај елемената у композицији – хоризонтални, вертикални, дијагонални.
Материјали и технике – графитна оловка, туш и четка, туш и перо, акварел, гваш, темпере, фротаж, колаж, деколаж, асамблаж, меки материјали.

	
	СПОРАЗУМЕВАЊЕ
	Хералдика – застава, грб, печат. 
Пиктограми.
Споразумевање сликом.

	
	НАСЛЕЂЕ
	Споменици природе и споменици културе у Србији. Археолошки локалитети, замкови и утврђења, манастири, музеји. 
Познати уметници и најзначајнија дела.

	
	СЦЕНА
	Сценографија за позориште, филм и телевизију. 
Елементи сценографије.




Кључни појмови садржаја предмета: простор, облик, линија, боја, текстура, светлина.
УПУТСТВО  ЗА  ДИДАКТИЧКО МЕТОДИЧКО  ОСТВАРИВАЊЕ  ПРОГРАМА 
Кључни појмови су међусобно чврсто повезани и чине основу за развијање програма. Централни појам је простор, јер се све што видимо и доживљавамо налази у простору. Из овог појма су изведени остали кључни појмови. У четвртом разреду их има шест: простор – облик, линија, боја, текстура, светлина. 
Централни појам, простор, указује на то да програм није усмерен на ускостручне садржаје, већ на свет у коме ученик живи и одраста и који треба свесно да опажа, доживљава и истражује из различитих углова. Сви садржаји везани за визуелну уметност (укључујући и уметничка остварења из ближе и даље прошлости) у блиској су вези са савременим светом и ученици треба постепено да истражују и откривају те везе.
I  ПЛАНИРАЊЕ НАСТАВЕ И УЧЕЊА   
Наставник креира програм на основу компетенција, циља, исхода и кључних појмова. Да би се омогућили услови за напредовање ученика, у настави треба да доминирају сложени задаци који циљају више исхода и међупредметних компетенција. Осим стваралачког рада значајан је и разговор. Наставник планира питања која подстичу ученике на размишљање, истраживање и развијање креативних идеја. 
II  ОСТВАРИВАЊЕ НАСТАВЕ И УЧЕЊА
КОМПОЗИЦИЈА 
Композиција је ликовна целина коју је створио човек. Свака целина се састоји из делова (елемената). Основни ликовни елементи су облик, линија, боја, текстура и светлина (валер). Користе се материјали за рециклажу.
СПОРАЗУМЕВАЊЕ
Потребно је да науче да читају знаке упозорења (општа опасност, високи напон, отров, опасност од пожара, клизав терен, ломљиво...), забране (забрањено фотографисање, забрањен прилаз, забрањено коришћење мобилних телефона, забрањено увођење кућних љубимаца...) и обавештења (школа, излаз, место у превозу резервисано за инвалиде или труднице, стаза за бицикле, дечје игралиште...). Важно је да ученици разумеју да се сликом могу саопштити различите информације, исто као и текстом. 
НАСЛЕЂЕ
Ови часови могу да се допуне прављењем плаката или дигиталне збирке фотографија најлепших предела у земљи и најзначајнијих споменика. Уколико се прави дигитална збирка, ученици могу да претражују интернет на часу, према смерницама које даје наставник или код куће, у присуству одраслих. 
СЦЕНА
Сцена је простор где се одржавају представе, концерти, снимају филмови и ТВ програм. Сценографија је дизајн сцене. Сценограф је уметник који смишља изглед сцене. 
III ПРАЋЕЊЕ И ВРЕДНОВАЊЕ НАСТАВЕ И УЧЕЊА 
Могући елементи за процењивање напредовања и оцењивање постигнућа су: 
· однос према раду (припремљен је за час; одговорно користи материјал, прибор и алатке; одржава прибор и радни простор; потписује радове; чува радове у мапи...);
· однос према себи (истражује информације; поставља питања; предлаже; истрајан је у раду, труди се; преузима одговорност; поштује себе и своје радове; учи на грешкама; спреман је да испроба своје способности у новим активностима...);
· однос према другима (довршава рад у договореном року; поштује договорена правила понашања; спреман је да помогне и да сарађује; уважава туђу културу, радове, начин размишљања, доживљавања, опажања, изражавања...);
· разумевање (разуме задатак; разуме појмове; разуме процес; разуме концепт; разуме визуелне информације...);
· повезивање (повезује и пореди познате и нове информације, људе, места, догађаје, феномене, идеје, дела...);
· оригиналност (оригиналан је у односу на туђе радове; оригиналан је у односу на своје претходне радове...);
· организација композиције (у складу са својом идејом примењује одговарајуће принципе компоновања, знања о простору, перспективи, пропорцијама, правцу, смеру...);
· вербално изражавање (учтиво комуницира; аргументовано, кратко и јасно образлаже свој рад, идеју, доживљај, опажање, емоције...);
· употреба техника и средстава (бира одговарајућу технику у односу на идеју; примењује одговарајући процес; бира одговарајући материјал/подлогу; истражује могућности технике и материјала; користи дигиталну технологију као помоћно средство у раду; обликује рад у одабраном апликативном програму).
„Службени гласник РС”, број 88/17, 27/18, 01/26. 


Наставни предмет: МУЗИЧКА КУЛТУРА

Циљ учења предмета: Циљ је да ученик развије интересовање и љубав према музици кроз индивидуално и колективно музичко искуство којим се подстиче развијање креативности,естетског сензибилитета и духа заједништва,као и одговорног односа према очувању музичког наслеђа и културе свога и других народа.
Опште предметне компетенције:
На основу музичког искуства у основној школи ученик ужива у музици и отворен је за различите уметничке садржаје. Користи музичко знање и вештине да изрази своја осећања, размишљања, ставове и на креативан и конструктиван начин остварује своје циљеве. Искуство и вештину у слушању и опажању приликом индивидуалног и групног музицирања примењује у комуникацији са другима. Музичка искуства подстичу ученика да разлике сматра предностима што користи у развијању идеја и сарадње. Користи знања о музици у разумевању савремених догађаја, историје, науке, религије, уметности и сопствене културе и идентитета. Развија критички однос према музици. Има одговоран однос према традицији свог народа и других култура. 
Специфичне предметне компетенције:
Ученик користи језик музике за изражавање својих осећања и идеја и за комуникацију са другима. Кроз познавање музичког језика и стилова ученик увиђа везу музике са догађањима у друштву и доприноси њиховом обликовању. Ученик истражује везу између музике и изражавања покретом. 
Разред: Четврти
Годишњи фонд часова: 36

	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	– опише своја осећања у вези са слушањем музике; 
· препознаје народну и уметничку музику; 
· опише улогу музике у медијима;
· разликује инструменте по боји звука и изражајним могућностима; 
· повеже карактер дела са избором инструмента и елементима музичкe изражајнoсти; 
· уочи контраст и понављање у музичком делу;
· пева и свира по слуху и са нотног текста песме различитог садржаја и расположења;
· примени изражајне музичке елементе;
· осмисли и изведе једноставну ритмичку и мелодијску пратњу; 
· осмисли музички одговор на музичко питање; 
· осмисли једноставну мелодију на краћи задати текст;
-изабере одговарајући музички садржај (од понуђених) према литерарном садржају,
-поштује договорена правила понашања при слушању и извођењу музике;
· коментарише своје и туђе извођење музике; 
· самостално или уз помоћ одраслих користи предности дигитализације:
учествује у школским приредбама и манифестацијама.
	
СЛУШАЊЕ МУЗИКЕ
	Композиције различитог карактера.
Елементи музичке изражајности (инструмент, глас, мелодијска линија, темпо, ритам, динамика).
Вокална и инструментална музика (композиције домаћих и страних композитора).
Дела фолклорне традиције српског и других народа.
Музичка прича.
Музика у служби других медија.
Музички бонтон.
Музика и здравље.

	
	
ИЗВОЂЕЊЕ МУЗИКЕ
	Музичке игре (дидактичке). Певање песама различитог садржаја и карактера по слуху. Певање и свирање песама из нотног текста.
Свирaњe пeсaмa пo слуху нa дечјим инструмeнтимa и/или на другим инструментима. 
Народни инструменти нашег и других народа.
Музичке драматизације.
Свирање инструменталних аранжмана на дечјим инструментима и на алтернативним изворима звука.
Динамика (крешендо, декрешендо).
Темпо (Andante. Moderato. Allegro).
Боја (различити гласови и инструменти).
Трајање (целанота и пауза. Нота четвртине са тачком).
Савладавање тонске висине и солмизације у обиму це1-це2.
Тактирање у 3/4 и 4/4 такту.
Це-дур лествица. 
Репетиција, прима и секонда волта.

	
	МУЗИЧКО СТВАРАЛАШТВО
	Једноставна ритмичка и мелодијска пратња.
Музичка питања и одговори и музичка допуњалка.
Звучна прича на основу познатих музичких садржаја, звучне ономатопеје и илустрације на краћи литерарни текст (учење у контексту).
Крeирaњe пoкрeтa уз музику кojу учeници изводе.
Креирање мелодије на одабрани текст



Кључне речи: певање, свирање, слушање, музичке игре, музички бонтон, лествица, темпо, репетиција.
УПУТСТВО  ЗА  ДИДАКТИЧКО МЕТОДИЧКО  ОСТВАРИВАЊЕ  ПРОГРАМА 
I  ПЛАНИРАЊЕ НАСТАВЕ И УЧЕЊА   
Приликом планирања наставе и учења наставник се ослања на  Годишњи плана наставе и учења, Оперативни плана (на нивоу месеца) и планирање часа, односно припреме за час. Водити рачуна о предзнању ученика и повезивању са новим које може бити применљиво у свакодневном животу водећи рачуна о школском календару и активностима које се дешавају у школи како би музички  садржаји били увезани.
II  ОСТВАРИВАЊЕ НАСТАВЕ И УЧЕЊА 
Процес учења базира се на избору најупечатљивијих музичких примера (за слушање или извођење музике), који имају задатак да активирају свесну активност, фокусирају пажњу ученика, иницирају процес мишљења и креирају одговарајући емоционални доживљај.
ИЗБОР КОМПОЗИЦИЈА ЗА СЛУШАЊЕ
Химне
Државна химна
Светосавска химна
Школска химна
Народне песме и традиционалне дечје игре Ој, девојко, душо моја Ој, јабуко тедена!
Дођи, Миле, у наш крај
Маглица се пољем повијала
Чобан тера овчице
Лападу (дечје игра из Финске)
Тита, тита лобода (традиционална народна дечја игра)
Пљескалица (традиционална народна дечја игра)
Песме домаћих и страних аутора 
Александар Кораћ, Дете није дете
Драгана Михајловић Бокан, Протестна песма
Хор Колибри, Десет љутих гусара
Хор Колибри, Бора из суседног шора
Група аутора (Влада Алексић, Љуба Нинковић, Милорад Мандић), С’ оне стране дуге
Владимир Шаински, Крокодил Гена
Војин Комадина, Незгода
Војин Комадина, Опера Мачкин дом
Mикан Обрадовић, Добро вече, комшинице
Никола Греговић, Моја бака
Антон Погачар, Крушка
Јапанска дечја песма, Шушти, шушти бамбусов лист
Страни композитори
Јохан Себастијан Бах, Арија Фредерик Шопен, Полонеза А-дур
Фредерик Шопен, Валцер а-мол
Сен Санс, Карневал животиња (Пијанисти. Кукавица. Дугоухе личности. Финале)
Петар Иљич Чајковски, Годишња доба
Сергеј Рахмањинов, Италијанска полка 
Сергеј Прокофјев, Пећа и вук
Јохан Штраус, Трич трач полка
Јохан Штраус, Радецки марш
Јохан Штраус, На лепом, плавом Дунаву
Николо Паганини, Капричо бр. 9
Андре Гретри, Магарац и кукавица
Лирој Андерсон, Санкање
Примењена музика
Никола Херцигоња, Шапутање, 
https://www.youtube.com/ watch?v=5q1LS5Zbzrs 
Петар Иљич Чајковски, балет Лабудово језеро, Игра малих лабудова, https://www.youtube.com/watch?v=Xd2nTXsivHs
Петар Иљич Чајковски, балет Крцко Орашчић, Игра шећерне виле, https://www.youtube.com/watch?v=mQqbnMSm2aQ&t=4s  https://www.youtube.com/watch?v=qC3ZlV0ppAc https://www.youtube.com/watch?v=4t0jDUQ2aJ4 
Волфганг Амадеус Моцарт, Француска песма, https://www.youtube.com/watch?v=TXhazjvazRs
Жорж Бизе, Кармен свита, Цигански плес
https://www. youtube.com/watch?v=eA7Y5bWVDzI
Ђоакино Росини, опера Севиљски берберин, Арија Фигара, https://www.youtube.com/watch?v=mP5bXCVxSp0
Жорж Бизе, опера Кармен, Марш уличних дечака 
https://www. youtube.com/watch?v=JctVMYvH9KY
Пол Дика, Чаробњаков ученик, 
https://www.youtube.com/ watch?v=cqyVZK5yN1E 
Јохан Штраус, На лепом, плавом Дунаву, 
https://www.youtube.com/watch?v=F7fj1BtJJf8 
Камиј Сен-Санс, Карневал животиња – Фосили, 
https://www.youtube.com/watch?v=Hlec1tmddHI 
Хенри Манцини, Пинк пантер... (бумвекери), 
https://www. youtube.com/watch?v=cG0jprCQ6Ak
Џон Вилијамс, филмХари Потер, Дијагонална улица, 
https:// www.youtube.com/watch?v=z-WEzhyc3DY 
Мапет шоу, На лепом, плавом Дунаву, 
https://www.youtube.com/watch?v=jd8nfEdo59I   
Елтон Џон, Краљ лавова, Круг живота, 
https://www.youtube. com/watch?v=8zLx_JtcQVI 
Кристијан Коскинен, филм Мавка,Шумска песма, 
https:// www.youtube.com/watch?v=effkoBQqm7g 
ИЗБОР КОМПОЗИЦИЈА ЗА ПЕВАЊЕ И СВИРАЊЕ
Химне
Државна химна
Светосавска химна
Школска химна
Народне песме и традиционалне дечје игре (уз певање)
Кад се Ћира оженио 
Лепо ти је рано уранити
Чобан тера овчице
Банаћанско коло 
Пљескалица 
Тита, тита, лобода
Ајд’ на рогаљ, момче
Лепо ти је рано уранити
У ливади под јасеном
Поранила девојчица
Дечје песме
Фрањо Лучић, Полустепен
А. Власак, Лествица
Никола Херцигоња, Мали ђачки валцер
Војислав Илић, Певајмо
Срђан Барић, Срећна Нова година
Арсен Дедић, Кад би сви људи на свету
Божидар Станчић, Данас Врапчићи, Ти и ја
Песма из Енглеске, На слово 
Моцарт, Блистај, блистај 
Карл Орф, Композиција за два металофона
В. Вукадиновић, Сладолед
Ричард Роџерс, Солмизација (песма из филма „Моје песме, моји снови”) 
Војкан Борисављевић, Мени су просто сипали знање
Хор Колибри, Тамбурица 5 и Бора Дугић, На леду
Хор Колибри, Бака и они други
Непознати аутор, Завичају мој 
Бранко Милићевић, Ласте
Бранко Милићевић, Добар друг ти вреди више
Божидар Станчић, Полазак у школу
Војкан Борисављевић Генерале, сило љута
Милоје Милојевић, На ливади зеленој
Музичке игре
Миодраг Илић Бели, Шта да раде дланови
Весељак (бројалица)
Пошла кока на пазар (бројалица)
Бим бам (тапшалица) https://www.youtube.com/watch?v=DScgmrHv6wg 
Маријана Симић, Седам (тапшалица) https://www.youtube. com/watch?v=5y0sVCmMX0k 
Форте, пиано https://www.youtube.com/watch?v=lUYEvCly8Fo 
Свирање на дечјим инструментима
Народна из Србије, На крај села жута кућа 
Народна из Србије, У Милице
Македонска народна песма, Дафина
Народна из Србије, Весељак
Народна из Србије, Пошла кока на пазар
В. Вукадиновић,, Сладолед 
III. ПРАЋЕЊЕ И ВРЕДНОВАЊЕ НАСТАВЕ И УЧЕЊА
Праћење и вредновање вршиће се континуирано у складу са Правилником о оцењивању кроз формативно и сумативно оцењивање.Том приликом не инсистира се на дефиницијама већ на препознавању,извођењу и идентификовању музичких садржаја.
„Службени гласник РС”, број 88/17, 27/18, 01/26. 


Наставни предмет: ФИЗИЧКО И ЗДРАВСТВЕНО ВАСПИТАЊЕ

Циљ учења предмета: Циљ је да ученик унапређује физичке способности, моторичке вештине и знања из области физичке и здравствене културе ради очувања здравља и примене правилног и редовног физичког вежбања у савременим условима живота и рада.
Опште предметне компетенције: Задовољење потребе ученика за кретањем и игром, овладавање природним и изведеним елементарним кретањима стицањем, усавршавањем и применом моторичких умења, навика и теоријских знања у свакодневним и специфичним условима живота и рада.
Специфичне предметне компетенције: Развијање, унапређивање моторичких способности и стицање моторичких умења у свим природним и изведеним облицима кретања и њихова примена у различитим условима извођења и свакодневном животу. Развијање свести о значају очувања здравља физичком активношћу. Развијање вештине комуникације, сарадње, бриге за здравље.
Разред: Четврти
Годишњи фонд часова: 108

	ИСХОДИ
По завршетку разреда ученик ће бити у стању да:
	ОБЛАСТ/ТЕМА
	САДРЖАЈИ 

	· примени опште припремне вежбе (вежбе обликовања);
· правилно изводи вежбе, разноврсна природна и изведена кретања;
· комбинује усвојене моторичке вештине у игри и свакодневном животу;
· одржава равнотежу у различитим кретањима;
· правилно држи тело; 
· самостално коригује неправилно држање;
· правилно подиже, носи и спушта терет; 
· изведе кретања, вежбе исаставе уз музичку пратњу;
· изведе дечји и народни плес;
· користи терминологију вежбања;
· поштује правила понашања на вежбалиштима;
· поштује мере безбедности током вежбања;
· одговорно се односи према објектима, справама и реквизитима;– поштује и примени правила игре;
· навија и бодри учеснике у игри на начин којим никога не вређа;
· прихвати победу и пораз као саставни део игре и такмичења;
· уредно одлаже своје ствари пре и након вежбања;
· прати промене у сопственој тежини и висини;
· сагледа резултате физичких спoсобности;
· препозна здравствено стање када не треба да вежба;
· примењује хигијенске мере пре, у току и након вежбања, као и у другим ситуацијама;
· уредно одржава простор у коме живи и борави;
· увиди значај правилне исхране за вежбање;
· повеже различита вежбања са њиховим утицајем на здравље;
· препозна лепоту покрета и кретања;
· користи научена вежбања у рекреацији породице;– правилно реагује у случају повреде у школи; – вреднује сопствена и туђа постигнућа у вежбању; – учествује у предлагању садржаја и начина рада.
	ФИЗИЧКE 
СПОСОБНОСТИ
	Вежбе за развој снаге са реквизитима и без реквизита.
Вежбе за развој покретљивости са реквизитима и без реквизита.
Вежбе за развој аеробне издржљивости.
Вежбе за развој брзине и експлозивне снаге.
Вежбе за развој координације.
Национална батерија тестова за праћење физичког развоја и моторичких способности.
Моторичке вештине и игре у развоју моторичих способности

	
	МОТОРИЧКЕ
ВЕШТИНЕ СПОРТ И
СПОРТСКЕ
ДИСЦИПЛИНЕ
	Атлетика
	Технике трчања.
Истрајно трчање.
Скок удаљ згрчном техником.
Бацање лоптице из залета.
Скок увис прекорачном техником.
Тробој.

	
	
	Спортска гимнастика
	Основни садржаји
Вежбе на тлу: вежбе и комбинације.
Прескоци и скокови (прескок разношка). 
Вежбе у вису, вежбе у упору и вежбе са променама висова и упора.
Вежбе равнотеже на шведској клупи и ниској греди. Проширени садржаји 
Вежбе на тлу:
- летећи колут из места
- састав.

	
	
	Основе
тимских,
спортских и
елементарних игара
	Мини–рукомет.
Футсал – „мали фудбал”.
Основни елементи кошарке и мини-кошарка.
Основни елементи одбојке.
Јаџент.

	
	
	Плес и ритимика
	Вежбе са вијачом.
Вежбе са лоптом.
Вежбе са обручем.
Народно коло „Моравац”.
Народно коло из краја у којем се школа налази.

	
	
	Полигони
	Полигон у складу са реализованим моторичким садржајима.

	
	ФИЗИЧКА И
ЗДРАВСТВЕНА
КУЛТУРА
	Култура вежбања и
играња
	Основна правила вежбања.
Основна правила мини-
– рукомета, футсала, кошарке, мини-кошарке и одбојке. Понашање према осталим учесницима у игри (према судији, играчима супротне и сопствене екипе).
Чување и одржавање материјалних добара.
Постављање, склањање и чување справа и реквизита неопходних за вежбање.
„Ферплеј” (навијање, победа, пораз, толеранција).
Значај вежбања у породици.
Вежбање у слободно време.

	
	
	Здравствено васпитање
	Правилно држање тела и здравље.
Значај вежбања за правилан рад срца и плућа.
Мишићи и зглобови тела.
Хигијена простора за вежбање.
Исхрана и вежбање.
Значај лекарских прегледа за вежбање.
Поступање у случају повреде (обавестити наставника и др.).



Кључни појмови садржаја: физичке способности, моторичке вештине, здравље, плес и игра
УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
Концепција се заснива на јединству наставних, ваннаставних и ваншколских организационих облика рада, као основне претпоставке за остваривање циља кроз достизање исхода овог васпитно-образовног подручја које се састоји из три предметне области:  физичке способности, моторичке вештине и физичка и здравствена култура. 
Програм четвртог разреда базиран је на континуираном развијању знања, вештина, ставова и вредности.
ОРГАНИЗАЦИОНИ ОБЛИЦИ РАДА:
А. Часови физичког и здравственог васпитања
Б. Слободне активности
В. Недеља школског спорта
Г. Активности у природи (крос, спортски дан, излети, зимовање, летовање ...)
Д. Школска такмичења
Ђ. Корективно-педагошки рад и допунска настава
А. Часови физичког и здравственог васпитања
Наставне области:
1. ФИЗИЧКЕ СПОСОБНОСТИ
На свим часовима као и у другим организационим облицима рада, посебан акценат се ставља на:
– развијање физичких способности које се континуирано реализује у припремној фази часа (део главне фазе часа користи се за развој основних физичких способности узимајући у обзир утицај који наставна тема има на њихов развој; методе и облици рада бирају се у складу са потребама и могућностима ученика и материјално-техничким условима за рад); – подстицање ученика на самостално вежбање; – правилно држања тела.
2. МОТОРИЧКЕ ВЕШТИНЕ, СПОРТ И СПОРТСКЕ ДИСЦИПЛИНЕ
Учење моторичких вештина остварује се кроз различите активности применом основних дидактичко-методичких принципа и метода рада неопходних за достизање постављених исхода. Моторичке вештине треба да омогуће ученицима сналажење у свакодневним и специфичним животним ситуацијама у којима се очекује њихова примена. 
Усавршавање моторичких вештина је континуирани процес без обзира на садржаје програма (техника ходања, трчања, примена научене игре итд.). Пре учења нових моторичких вештина у четвртом, неопходно је поновити развијене моторичке вештине из претходних разреда.
3. ФИЗИЧКА И ЗДРАВСТВЕНА КУЛТУРА
Достизањем исхода ове наставне области, ученици развијају знања, вештине, ставове и вредности о вежбању (основним појмовима о вежби, како се неко вежбање изводи и чему конкретна вежба и вежбање служи), физичком васпитању, спорту и здрављу. Основне информације о вежбању и здрављу преносе се непосредно пре, током и након вежбања на часу.
Ова наставна област обухвата: формирање правилног односа према физичком вежбању и здрављу. развијање и неговање другарства. препознавање негативних – неприхватљивих облика понашања у игри и др.
Поред наведеног у овој области потребно је радити и на: неговању патриотских вредности (народне традиције и мултикултуралности), формирању правилног односа према различитостима, чувању личне и школске имовине, неговању друштвених вредности итд.
I ПЛАНИРАЊЕ НАСТАВЕ И УЧЕЊА
Дефинисани исходи су важан део и незаобилазан елемент процеса планирања наставе и учења. Дефинисани исходи представљају резултат учења на крају сваког разреда, па је при планирању рада потребно одредити временску динамику у односу на остваривање одређених исхода током школске године. 
Предмет се реализује кроз 108 часова практичнe наставe. Број часова датих наставних тема планира се на основу процене наставника, материјално-техничких и просторних услова. 
II ОСТВАРИВАЊЕ НАСТАВЕ И УЧЕЊА
При планирању вежбања у припремној фази часа, треба узети у обзир утицај наставне теме на физичке способности ученика и применити вежбе чији делови биомеханичке структуре одговарају основном задатку главне фазе часа и служе за обучавање и увежбавање конкретног задатка. Методе вежбања које се примењују у настави су тренажне методе (континуирани, понављајући метод), прилагођене узрасним карактеристикама ученика. У раду са ученицима треба примењивати диференциране облике рада, дозирати вежбања у складу са њиховим могућностима и примењивати одговарајућу терминологију вежбања. Време извођења вежби и број понављања, задају се групама ученика или појединцима у складу са њиховим способностима, водећи рачуна о постизању што веће радне ефикасности и оптимализацији интензитета рада. 
Препоручени начини рада за развој физичких способности ученика.  
1.  Развој снаге: без реквизита и са реквизитима, на справама и уз помоћ справа.
2.  Развој покретљивости: без реквизита и са реквизитима,  уз коришћење справа.
3. Развој издржљивости: трчање и спортске игре (мини-рукомет, футсал, мини-кошарка), елементарне игре, вежбање уз музику, плес.
4. Развој координације: извођење координационих вежби у различитом ритму и променљивим условима, развој координације применом садржаја из атлетике, гимнастике и спортских игара.
5. Развој брзине и експлозивне снаге: трчање са убрзањем, штафетне игре, примена елемената спортских игара.
Вежбе је неопходно изводити максималним брзином из различитих почетних положаја на одређени знак – старт из различитих положаја.
За ученике који из здравствених разлога изводе посебно одабране вежбе, потребно је обезбедити посебно место за вежбање.
МОТОРИЧКЕ ВЕШТИНЕ
1. Атлетика - различите варијанте ходања и трчања.
2. Спортска гимнастика - вежбе на тлу; прескок – специфичне припремне вежбе; вежбе у вису и упору и променама висова и упора; вежбе равнотеже: шведска клупа и ниска греда
3. Oснове тимских и спортских игара- мини–рукомет; футсал – „мали фудбал“; кошарка – мини-кошарка; одбојка; јаџент.
4. Плес и ритмика
5. Полигони - примењују се након неколико обрађених тематских целина у складу са условима за извођење наставе.
ФИЗИЧКА И ЗДРАВСТВЕНА КУЛТУРА
Култура вежбања и играња
У раду са ученицима постепено уводити терминологију вежбања и упознати их са утицајем примењених вежби на организам. Упознати ученике са основним правилима мини-рукомета, кошарке, мини-кошарке, футсала и одбојке. Навикавати ученике да приликом игре или такмичења уважавају све учеснике у игри, њихова постигнућа и међусобне разлике. 
Здравствено васпитање
На начин прилагођен ученику објаснити повезаност интензитета вежбања и вредности пулса. Објаснити значај правилног дисања при вежбању, као и утицај вежбања на правилан развој кардиореспираторног система. Проширити ученичка знања из претходних разреда о правилној исхрани и вежбању. Препознавање основних врста повреда (посекотина, одеротина, ударац...) и указивање на важност правовременог обавештавања наставника, родитеља и других одраслих у случају повреде. 
III ПРАЋЕЊЕ И ВРЕДНОВАЊЕ НАСТАВЕ И УЧЕЊА
У циљу сагледавања и анализирања ефеката наставе физичког и здравственог васпитања, препоручује се да наставник подједнако, континуирано прати и вреднује:
· ниво ангажованости (активност) и однос ученика према обавезама у Физичком и здравственом васпитању који обухвата:
- вежбање у адекватној спортској опреми;
- активно учествовање на часовима Физичког и здравственог васпитања;
- вежбање и играње у слободно време;
- приказ два комплекса усвојених општеприпремних вежби (вежби обликовања), без реквизита; 
- постигнућа у моторичким вештинама; 
- индивидуални напредак ученика.
Индивидуални напредак сваког ученика процењује се у односу на претходно проверено стање. Приликом оцењивања неопходно је узети у обзир способности ученика, степен спретности и умешности. Код ученика ослобођених од практичног дела наставе прати се и вреднује:
· познавање основних правила елементарних и спортских игара, основних здравствено-хигијенских правила вежбања и здраве исхране;
· учешће у ваннаставним активностима.
Праћење, вредновање и оцењивање ученика ослобођених од практичног дела наставе, врши се на основу посебног ангажовања у настави, а за ученике са инвалидитетом врши се на основу њиховог индивидуалног напретка.
„Службени гласник РС”, број 88/17, 27/18, 01/26. 


Наставни предмет: ДИГИТАЛНИ СВЕТ

Циљ учења предмета: Циљ наставе и учења предмета Дигитални свет јесте развијање дигиталнe компетенције ученика неопходне за безбедну и правилну употребу дигиталних уређаја за учење, комуникацију, сарадњу и развијање основа алгоритамског начина размишљања.

Опште предметне компетенције:
Компетенција за целоживотно учење, Комуникација, Рад са подацима и информацијама, Дигитална компетенција, Решавање проблема, Сарадња, Одговорно учешће у демократском друштву, Одговоран однос према здрављу, Одговоран однос према околини, Предузимљивост и оријентација ка предузетништву, Естетичка компетенција.
Специфичне предметне компетенције:
Програм предмета је фокусиран на развој дигиталне писмености, логичког размишљања и безбедног коришћења технологије. Настава је конципирана кроз 3 тематске целине које ученике припремају за одговорно понашање у савременом дигиталном окружењу:
- Дигитално друштво: Ученици уче о основама дигиталне комуникације, размени порука, правилима лепог понашања на интернету (нетониција) и дигиталном идентитету.
- Дигитални уређаји и програми: Фокус је на претраживању информација, безбедном преузимању садржаја и коришћењу образовних софтвера (алати за цртање, текст, презентације).
- Безбедност и одговорно коришћење: Деца се упознају са заштитом приватности, јаком лозинком, опасностима на интернету и превенцији дигиталног насиља. 
Разред: Четврти
Годишњи фонд часова: 36

	ИСХОДИ
По завршетку разреда ученик ће бити у стању да:
	
ОБЛАСТ/ТЕМА
	
САДРЖАЈИ

	- промени величину и боју текста, подебља га, искоси и подвуче у програму за обраду текста;
- исече, копира и налепи исечени/копирани текст на одговарајуће место у програму за обраду текста;
- уметне слику у текст, дода јој оквир и позиционира је на жељени начин у односу на текст у програму за обраду текста;
- активно учествује у наставном пројекту чији продукт представља граматички коректан текстуални документ намењен познатој публици који садржи слике са текстуалним објашњењима и информације које су пронађене на интернету;
- прилагођава се променама насталим у раду.
- прихвата иницијативу и идеје које долазе од других чланова групе како би се заједнички преточиле у активност.
	ДИГИТАЛНО ДРУШТВО
	Селектовање и основно форматирање текста (величина и боја слова, подебљавање, искошавање и подвлачење текста).
Селектовање, копирање/исецање и лепљење текста.
Уметање слике у текст, додавање оквира, позиционирање слике у односу на текст.
Креирање и уређивање текстова за познату публику.
Пројектни задатак који подразумева:
– претраживање интернета (пробрани елементи напредне претраге);
– израду или прилагођавање графике у складу са темом;
– креирање текстуалног документа који садржи слике.


	- активно учествује у наставном пројекту којим се промовише безбедно и одговорно понашање приликом коришћења интернета;
- сарађује са осталим члановима групе у свим фазама пројектног задатка;  
- вреднује своју улогу у групи при изради пројектног задатка и активности из свог задужења;
- прилагођава се променама насталим у раду
- прихвата иницијативу и идеје које долазе од других чланова групе како би се заједнички преточиле у активност.
	БЕЗБЕДНО КОРИШЋЕЊЕ
ДИГИТАЛНИХ УРЕЂАЈА
	Припрема и организација школског догађаја за ученике млађих разреда којим се промовише безбедно и одговорно понашање приликом коришћења интернета.

	- утврди шта је резултат извршавања датог једноставног алгоритма који садржи понављање и гранање;
- уочи и исправи грешку у једноставном алгоритму који садржи понављање и гранање;
- креира програм у визуелном програмском језику на основу датог једноставног алгоритма који садржи понављање и гранање;
- примени блокове аритметичких оператора при креирању програма у визуелном програмском језику;
- предвиди садржај променљиве на основу интеракције корисника са програмом (нпр. блок Питај и чекај и блок Одговор) у датом једноставном програму;
- креира програм у коме остварује интеракцију са корисником, користећи променљиве, уз помоћ наставника.
	АЛГОРИТАМСКИ НАЧИН
РАЗМИШЉАЊА
	Променљиве.
Израда програма који садрже гранање, понављање и променљиве.




Кључне речи: дигитално друштво, безбедност на Интернету, алгоритам.
УПУТСТВО  ЗА  ДИДАКТИЧКО МЕТОДИЧКО  ОСТВАРИВАЊЕ  ПРОГРАМА 
I  ПЛАНИРАЊЕ НАСТАВЕ И УЧЕЊА   
Приликом планирања наставе и учења наставник се ослања на  Годишњи плана наставе и учења, Оперативни плана (на нивоу месеца) и планирање часа, односно припреме за час. Водити рачуна о предзнању ученика и повезивању са новим које може бити применљиво у свакодневном животу водећи рачуна о школском календару и активностима које се дешавају у школи како би дигитални садржаји били увезани.
II  ОСТВАРИВАЊЕ НАСТАВЕ И УЧЕЊА 
Настава се реализује у кабинету за информатику, при чему два ученика могу да раде на једном рачунару, како би се развило вршњачко учење, делила одговорност и развијао тимски рад. Ученици који немају искуство на рачунару раде у пару са спретнијим ученицима. Обраду текста наставник демонсрира помоћу текстова из уџбеника и демонстрацијом поступка.
Пројектни задатак од ученика захтева бројне активности, међу којима су: самостално проналажење информација; способност решавања проблема; самостално учење; рад у групи, сарадњу; критички однос према властитом и туђем раду; доношење одлука; аргументовање; усвајање другачијих, нових начина рада; планирање; поштовање рокова и преузимање одговорности.
Циљ рада на пројектним задацима је да ученици у пару или мањој (хетерогеној) групи креирају дигитални текстуални документ у коме ће на технички и језички адекватан начин приказати податке о одређеној теми до којих су дошли на основу претраге на интернету. Пожељно је да избор тема пројектних задатака буде такав да рад на њима у што већој мери представља уједно и ситуацију за учење о некој теми из другог предмета.
III. ПРАЋЕЊЕ И ВРЕДНОВАЊЕ НАСТАВЕ И УЧЕЊА
Праћење и вредновање вршиће се континуирано у складу са Правилником о оцењивању кроз формативно и сумативно оцењивање. Том приликом не инсистира се на дефиницијама већ на препознавању, извођењу и идентификовању дигиталних садржаја.
„Службени гласник РС”, број 88/17, 27/18, 01/26. 



ИЗБОРНИ ПРОГРАМИ 


Назив програма: ГРАЂАНСКО ВАСПИТАЊЕ

Циљ програма: Подстицање развоја личности и сазнање о себи и другима како би постали аутономне, компетентне, одговорне и креативне личности, отворене за договор и сарадњу, које поштују и себе и друге и oспособљавање ученика за активно учешће у животу школе и локалне заједнице, усвајањем знања о демократији, њеним принципима и вредностима кроз практично деловање.
Опште компетенције: Сазнање о себи и другима. 
Специфичне компетенције: 
• Зна своје особености и различитости у односу на друге. 
• Препознаје особености и различитости других и уважава их. 
• Разуме и прихвата међусобне разлике. 
• Разуме појам пријатељства. 
• Зна права која има као дете. 
• Разуме појмове: право, правда, Уме да препозна и разуме сопствена осећања и потребе. Штити своје потребе на начин који не угрожава друге. Комуницира, размењује мишљење са другима, износи своја осећања, потребе, мишљење и слуша, разуме и уважава туђе мишљење. Сарађује са вршњацима; Свест о себи као појединцу/појединки и свест о припадности групи. Преузима одговорност за своје поступке. Разумевање и уважавање различитости. Спремност да учествује у решавању проблема у својој школи. Спремност да учествује у активностима у школи и да сарађује са вршњацима и одраслима. 
• Разуме појам одговорности, схвата разлике између одговорности према себи, другим људима, заједници. 
• Зна важност поштовања правила у учионици, школи, заједници. 
• Препознаје предрасуде и стереотипе.
Разред: четврти
Годишњи фонд часова: 36
	ИСХОДИ
По завршеном разреду ученик ће 
бити у стању да:
	ОБЛАСТ/ТЕМА
	САДРЖАЈИ

	· разликује  примере одговорног и неодговорног понашања људи према животној средини; 
· се понаша у свакодневним ситуацијама на начин који уважава животну средину и рационалну потрошњу ресурса;
· образложи важност информисања  о стању животне средине и начинима њене заштите;
· аргументује добити од заједничког живота људи припадника различитих култура;
· наведе елементе традиције и културе свог народа и покаже интересовање и поштовање за друге  културе и традиције;
· образложи значај подршке избеглицама и мигрантима да у новој средини сачувају свој језик, традицију, културу;
· наведе примере  из свакодневног живота којима се илуструје сусретање различитих култура;
· дискутује о томе како непознавање других култура утиче на настанак стереотипа, предрасуда и дискриминације;
· препознаје примере прекомерне потрошње;
· препознаје у медијима поруке које подстичу прекомерну потрошњу, посебно деце и младих;
· критички разматра појаву бацања хране и расипања воде;
· процењује важне чињенице о производима које купује читајући декларацију и води рачуна о односу цене и квалитета;
· испољи заинтересованост за сарадњу и учешће у групном раду;
· учествује у изради плана и реализацији акције, њеној промоцији и вредновању.
	ЉУДСКА ПРАВА
Ја и други на планети Земљи
	Планета Земља припада свима који на њој живе Узајамни утицај природе и човека.
Потребе  појединца и опште добро  –  задовољавање људских  потреба  без  угрожавања   будућих  генерација. 
Одговоран однос  према свету у коме живимо – Мисли глобално делуј локално.
Право на здраву животну средину
Трећа генерација људских права. Вредности на којима почива – право на живот у здравој животној средини; право на одржив економски развој; право на рационално коришћење природних и енергетских ресурса; право на спречавање свих облика загађивања животне средине; право на доступност информација о стању животне средине. 

	
	ДЕМОКРАТСКО ДРУШТВО
Култура и традиција
	Култура и традиција
Материјално и нематеријално наслеђе једне заједнице настало под утицајем свих народа који су ту живели и сада живе.
Културни идентитет
Неговање традиције  и културе сопственог народа и поштовање традиције и културе других.
Мултикултуралност и интеркултуралност 
Живот поред људи других култура  или заједнички живот са њима. 
Избеглице и мигранти 
Невољно кретање људи из једне у другу културну заједницу. Непознавање других култура као основ за развој стереотипа, предрасуда и дискриминације. Уклопити се у нову средину, а сачувати свој културни идентитет.
Сусретање култура
Сусретање и прожимање различитих култура без губљења културног идентитета. 

	
	ПРОЦЕСИ У САВРЕМЕНОМ
СВЕТУ
Прекомерна потрошња
	Потрошачко друштво
Стварне потребе и прекомерна потрошња. 
Неравнотежа – гладни и жедни у свету у којем се храна баца а вода расипа.
Амбалажа важнија од садржаја – гомилање отпада.
Притисак произвођача – нови модели новог модела.
Деца – омиљена циљна група произвођача.
Медији и потрошачка култура
Поруке медија у подстицању потрошње. Деца у рекламама. 
Права потрошача
Информације од значаја за потрошаче.
Однос цене и квалитета производа.
Права и одговорност потрошача. 
Заштита потрошачких права.

	
	ГРАЂАНСКИ
АКТИВИЗАМ
Еколошка акција



	Планирање и извођење еколошке акције Одређивање циља и израда плана акције.
Извођење и документовање акције. 
Промоција акције на нивоу школе.
Вредновање акције.



Кључни појмови: право на здраву животну средину, култура, интеркултуралност, права потрошача.
УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА
I ПЛАНИРАЊЕ НАСТАВЕ И УЧЕЊА
Планирање ће се остварити на основу препоруке дате у склопу Програма наставе и учења а у складу са предходним знањима и искуствима ученика.
II ОСТВАРИВАЊЕ НАСТАВЕ И УЧЕЊА
Остваривање програма ће се вршити кроз радионице поштујући препоруке и уважавајући ученичко искуство и контекст у ком се налази школа и локална средина.
III ПРАЋЕЊЕ И ВРЕДНОВАЊЕ НАСТАВЕ И УЧЕЊА
Процес наставе и учења ће се контунуирано пратити у складу са Правилником о оцењивању узимајући у обзир ученичка искуства и могућности за даљи развој компетенција.
„Службени гласник РС”, број 88/17, 27/18, 01/26. 

